मध्यप्रदेश में यूरिया की किल्लत, किसान सड़कों पर उतरे; केंद्र पर सौतेले व्यवहार का आरोप  
गुना में नाराज किसान यूरिया की किल्लत की वजह से सड़क पर उतरे
सागर में किसानों ने नाराज होकर चक्काजाम कर दिया
यूरिया की कालाबाजारी, दुकानदार साथ में जबरन सल्फर, डीएपी बेच रहे
दूसरी तरफ पूर्व मुख्यमंत्री शिवराज सिंह चौहान ने कहा कि ''मध्यप्रदेश में मामा होता तो अब तक एक दर्जन बार पैसे डाल देता, अलग-अलग योजनाओं के माध्यम से, किसानों के खाते में. ऊपर से खाद की मार, इससे लोग परेशान हैं. मैं अग्रिम भंडारण करके रखता था. किसानों से कहता था घर ले जाओ और तीन महीने का जो ब्याज है, वो भी सरकार के खजाने से भरवाते थे. एडवांस प्लानिंग करनी थी, इस सरकार ने नहीं की.''

      
ज्यादा बारिश और बाढ़ की वजह से खरीफ फसलें चौपट होने के बाद किसान रबी फसलों से उम्मीद लगाए बैठे हैं, लेकिन यूरिया की किल्लत उसे परेशान कर रही है. मुख्यमंत्री कमलनाथ ने केंद्र सरकार को पत्र लिखकर यूरिया की मांग और आपूर्ति पूरी करने की बात उठाई है. अधिकारी भी केन्द्र के संपर्क में हैं, लेकिन चूंकि किसान मुद्दा है, सो यूरिया भी सियासी चाल में है.